มีภาพลักษณ์ไม่อายใคร เอื้อเฟื้อต่อสตรี เป็นคนสุภาพ เป็นสุภาพบุรุษกับคนรักของคุณ
สุภาพบุรุษต้องดูดีและมีกลิ่นกายน่ารื่นรมย์ทุกครั้ง เมื่ออยู่ในที่สาธารณะ การมีเหงื่อออกตัวเหม็นเวลาออกกำลังกาย เป็นเรื่องที่ยอมรับได้ แต่ไม่ใช่ในเวลาอื่นๆ พยายามดูแลร่างกาย และรักษาความสะอาดเรียบร้อยส่วนตัว ก่อนที่จะออกจากบ้านทุกครั้ง  อาบน้ำเป็นประจำ หากคุณใส่โคโลญจน์ หรือสเปรย์ดับกลิ่นกาย พยายามยั้งมือหน่อยก็ดี เพราะกลิ่นที่รุนแรงเกินไป ต่อให้เป็นกลิ่นโคโลญจน์หรือสเปรย์ดับกลิ่น ก็ไม่ได้น่ารื่นรมย์ แถมยังอาจดูโอเว่อร์ในสายตาคนอื่น ผลิตภัณฑ์แต่งทรงผมก็โอเคอยู่ แต่พยายามหลีกเลี่ยงเจลใส่ผม เพราะมันทั้งเหนียวและจับตัวแข็งเกินไป ทำให้เส้นผมคุณดูกระด้าง และอาจดูเหมือน "โก๋หลังวัง" เกินไป โดยไม่ได้ตั้งใจ   หากคุณรู้สึกกลิ่นกายไม่สะอาดและสดชื่น ต่อให้คุณมีเสน่ห์รัญจวน หรือแต่งตัวดีแค่ไหน ก็ไม่ช่วยอะไร มันเป็นเรื่องสำคัญมากที่จะต้องรักษาสุขอนามัย คนอื่นจะได้ไม่ถูกรบกวนใจโดยกลิ่นตัวและสภาพภายนอกของคุณ ล้างมือทุกครั้งก่อนออกจากห้องน้ำ สุภาพบุรุษต้องใส่ใจต่อตนเองและผู้อื่น ด้วยการไม่แพร่เชื้อโรค ผู้ชายคนอื่นๆ อาจเห็นว่าคุณไม่ยอมล้างมือด้วยก็ได้ พยายามสวมชุดที่พอดีตัว โยนชุดที่ดูหวือหวาทิ้งไป และหลีกเลี่ยงการสวมใส่อะไรที่ “ดูไม่จืด” (เช่น การสวมหมวกแบบหันปีกหมวกไปด้านข้าง) การแต่งตัวแบบเรียบง่าย จะช่วยให้ตัวคุณเองดูโดดเด่น ไม่ใช่เสื้อผ้าโดดเด่น ซึ่งจะทำให้ภาพลักษณ์คุณหมองลง พยายามเรียบง่ายเข้าไว้ แล้วคุณจะดูสง่างามอย่างสุภาพบุรุษ   ใส่ชุดสีดำ เทา น้ำเงิน และน้ำตาล โทนต่างๆ เอาไว้เป็นหลัก สุภาพบุรุษสามารถสวมชุดสีอะไรก็ได้ ที่ดูพอดีๆ แต่สีที่ไม่ฉูดฉาดจะเหมาะกับผู้ชายมากหน่อย เลือกสวมเสื้อผ้าแนวคลาสสิก เช่น สูท เสื้อเชิ้ตอ็อกซ์ฟอร์ด และกางเกงสีกากี สวมชุดกีฬาเฉพาะเวลาออกกำลังกายหรือเล่นกีฬาเท่านั้น สุภาพบุรุษจะไม่ใส่สูทไปปีนเขา ฝึกคาราเต้ หรือเล่นเทนนิส ในทางกลับกัน ก็จะไม่ใส่ชุดเทนนิส นอกจากกำลังจะไปหรือเพิ่งกลับมาจากเล่นเทนนิสเท่านั้น คำนิยามของชุดที่ดู "หวือหวา" ย่อมแตกต่างกันไปตามแต่ละวัฒนธรรมและบริบท สูทลินินสีขาวกับเสื้อเชิ้ตสีชมพู อาจจะดูเท่บนเกาะเขตร้อน แต่ถ้าใส่ในประทศอังกฤษ ก็อาจจะดูหวือหวาไปหน่อย โดยเฉพาะเมื่อใส่ไปงานประชุมกรรมการบริษัท การสวมกางเกงที่พอดีตัว เป็นเรื่องสำคัญมาก พยายามดึงกางเกงขึ้นให้สุดและคาดเข็มขัดดีๆ สักเส้น เพื่อแสดงให้เห็นว่า คุณใส่ใจในการแต่งตัวมากแค่ไหน หากจะซื้อสูทครั้งต่อไป คุณควรวัดขนาดตัวก่อน ดีกว่าเลือกซื้อเองโดยทันที สุภาพบุรุษจะต้องใส่ใจกับรูปลักษณ์ และยอมเหนื่อยหน่อยเพื่อให้ได้ชุดที่ขนาดพอดีตัว ดีกว่าใส่สูทที่ขนาดใหญ่กว่าตัวเองหนึ่ง สอง หรือแม้แต่สามไซส์ ก็ยังมีให้เห็น พยายามรักษาความสะอาดของรองเท้าอยู่เสมอ บางคนกล่าวว่า รองเท้าคือส่วนที่ผู้หญิงมองเป็นอันดับแรกเวลามีผู้ชายเข้ามาพูดคุยด้วย การแปรงรองเท้าอย่างรวดเร็ว (แต่ถูกวิธี) จะช่วยสร้างความแตกต่างได้มากทีเดียว ที่สำคัญ การรักษารองเท้าให้สะอาด ยังแสดงถึงความใส่ใจของคุณที่มีต่อผู้อื่นด้วย การสวมเสื้อที่ถูกกาลเทศะ ก็สำคัญมากเช่นกัน พยายามสวมใส่ชุดให้ตรงตามธรรมเนียมปฏิบัติ เช่น การใส่ชุดทำงานแบบลำลองไปออฟฟิศ หรือการใส่ชุดที่เป็นทางการไปงานแต่ง เป็นต้น จำไว้ว่า การแต่งตัวดีเกินไป ย่อมดีกว่าแย่เกินไป การเป็นสุภาพบุรุษเต็มตัว จำเป็นต้องคอยหวีผมให้เรียบร้อย และเลือกเอาสักอย่างระหว่างการไว้หนวดสวยๆ หรือจะโกนให้เกลี้ยงเนียนไปเลย พยายามโกนทุกเช้า อย่าปล่อยให้มีหนวดหร็อมแหร็ม มิฉะนั้น คุณจะดูโทรม พกหวีติดตัวเอาไว้ เผื่อคุณจะได้ (แอบ) หวีผม กรณีที่ถูกลมกระแทกหรือผมเสียทรงระหว่างวัน   การมีเล็บที่สะอาด ก็สร้างความแตกต่างได้มาก พยายามกำจัดขี้เล็บและตัดเล็มเล็บอยู่เสมอ ประมาณสักวันเว้นวัน เพื่อให้มั่นใจว่า เล็บของคุณดูดีเสมอ หมั่นเล็มขนจมูกที่โผล่ออกมา จะได้ดูเนี้ยบเสมอ สุภาพบุรุษตัวจริงย่อมรู้วิธีการจับมืออย่างถูกต้อง ไม่ว่าคุณจะไปพบหัวหน้าคนใหม่ ไปสังสรรค์กับเพื่อนๆ ของแฟน หรือต้องทักทายกับแฟนน้องสาว คุณควรจะจับมือพวกเขาอย่างหนักแน่น พร้อมสบตาอีกฝ่าย เพื่อแสดงความจริงใจ แต่อย่าจับให้แน่นเกินไป เอาแค่พอให้อีกฝ่ายรู้ว่า คุณไม่ได้จับแบบขอไปที และคุณเป็นสุภาพบุรุษเพียงพอในการเอาใจใส่อีกฝ่ายก็พอแล้ว หากมีคนแปลกหน้าเดินเข้ามาในวงสนทนา และคุณกำลังได้รับการแนะนำตัวอยู่ คุณควรยืนรอเพื่อจับมือทักทายกับเขาหรือเธอก่อน หากคุณอยู่ในที่สาธารณะ พยายามอย่าผายลม เรอ เอะอะโวยวาย เรียกร้องนั่นนี่ เอามือกุมเป้า หรือปล่อยให้ตัวเองเมาหัวราน้ำ แต่หากคุณพลั้งเผลอทำลงไปแล้ว ควรจะขอโทษขอโพย ดีกว่าแสร้งทำเป็นไม่รู้ไม่ชี้   จำไว้ว่า สุภาพบุรุษตัวจริง คือ คนที่สามารถใช้ชีวิตในสังคมได้ โดยไม่ก่อเรื่องดราม่า หรือทำอะไรขายขี้หน้าตัวเอง การรู้จักควบคุมตนเอง คือ กุญแจสำคัญของการเป็นสุภาพบุรุษ พยายามตระหนักว่าผู้อื่นมองคุณแบบไหน และคอยระวังว่าการกระทำใดที่อาจดูก้าวร้าว พฤติกรรมแย่ที่สุดที่คุณจะปฏิบัติต่อพวกเธอได้ ก็คือการมองหัวจรดเท้าขึ้นลง เหมือนเป็นเนื้ออันโอชะ ผู้หญิงก็เป็นมนุษย์ที่มีความคิดจิตใจ มีความหวังและเป้าหมายเช่นกัน ดังนั้น คุณไม่ควรโลมเลียพวกเธอด้วยสายตา เหมือนกับว่าเป็นอาหารตาของคุณ และหากเพิ่งเจอกัน คุณควรถามชื่อและรายละเอียดอื่นๆ ของเธอ ให้เหมือนกับการเปลื้องหัวใจเธอ แทนที่จะเอาแต่จ้องมองร่างกาย  สุภาพบุรุษตระหนักว่าผู้หญิงควรได้รับการให้เกียรติ และจะไม่เอาแต่จีบด้วยคารมเลี่ยนๆ แต่จีบอย่างมีรสนิยมด้วยความอ่อนโยนต่างหาก เปิดประตูรถหรือประตูอาคารให้ รวมถึงเลื่อนเก้าอี้ให้ด้วย ผู้หญิงแต่ละคนนั้นแตกต่างกัน และคุณควรจะประเมินว่าต้องสุภาพบุรุษระดับไหน เธอจึงจะไม่รู้สึกอึดอัด เช่น สุภาพบุรุษย่อมสละเสื้อคลุมให้ หากฝ่ายหญิงเปรยว่ากำลังหนาว แต่ถ้าเธอบอกว่าไม่เป็นไร คุณก็ไม่ควรดื้อดึงเอาเสื้อไปคลุมให้เธออีก ซึ่งเป็นธรรมเนียมเก่าแก่ของสุภาพบุรุษ เพื่อป้องกันฝ่ายหญิงจากรถบนท้องถนน คุณจะปฏิบัติตามคำแนะนำหรือไม่ก็ได้ ขอแค่รู้เอาไว้ก็พอ คุณอาจลองทำดูบ้าง เพื่อจะได้เห็นปฏิกิริยาของฝ่ายหญิงว่า เธอชอบแบบนั้น หรือมองว่ามันเชย หากคุณเปรยขึ้นมาแต่เธอดูท่าทางเฉยเมย พยายามเปลี่ยนเรื่องคุยดีกว่า การแซวเล่นนิดหน่อยอาจกำลังดี แต่การดูหมิ่นพวกเธอนั้นไม่สมควร ทั้งนี้ การแซวไม่ใช่การพูดหยาบคาย ต่อให้มุกของคุณตลกแค่ไหน แต่ผู้หญิงมักเสียใจหากคุณใช้คำหยาบคายเรียกเธอ และพยายามหลีกเลี่ยงการเหมาว่าคุณรู้ดีกว่าพวกเธอ หรือเอาแต่พร่ำสอนพวกเธอเหมือนเด็กๆ เพียงเพราะคิดว่าผู้ชายย่อมรู้ดีกว่า  ลักษณะอย่างหนึ่งของสุภาพบุรุษตัวปลอม คือ ผู้ชายที่ดีต่อฝ่ายหญิง แต่เหยียดหยามเธอทันทีที่รู้ว่าเธอไม่ได้ชอบเขา การเป็นสุภาพบุรุษตัวจริงนั้น คุณต้องเข้าใจว่า ไม่ใช่ผู้หญิงทุกคนบนโลกต้องตกหลุมรักคุณ และต้องปฏิบัติต่อพวกเธออย่างอ่อนโยนเสมอ ไม่ว่าพวกเธอจะชอบหรือไม่ชอบอะไร ถ้าเป็นไปได้ คุณควรเสนอเดินไปส่งเธอให้ถึงที่รถ หรือที่บ้าน หากฝ่ายหญิงต้องจอดรถไกลจากบ้านหรือที่พัก คุณควรไปรับไปส่งเธอทั้ง 2 เที่ยว ในขณะเดียวกัน คุณก็ควรระวังอย่าทำให้ฝ่ายหญิงรู้สึกเหมือนเด็กแบเบาะ มันเป็นธรรมเนียมที่รู้กันดีว่า หากฝ่ายหญิงไปที่ห้องของคุณ คุณไม่ควรแค่บอก “ไว้พบกันใหม่” แล้วปล่อยให้เธอเดินออกไปคนเดียว อย่างน้อยต้องพยายามไปส่งเธอที่รถหรือหน้าประตู ไม่ว่าในกรณีใดๆ มันเป็นเรื่องยากที่จะเข้าใจว่า ธรรมเนียมดั้งเดิมของสุภาพบุรุษเรื่องใดควรปฏิบัติตาม และเรื่องใดควรผ่อนผัน ธรรมเนียมที่ดูดีในสมัยพ่อขุนฯ อาจดูไม่ค่อยเหมาะกับยุคสมัยนี้ก็ได้ โดทั่วไปแล้ว คุณอาจต้องตระหนักในประเด็นที่เกี่ยวกับความเสมอภาคและเท่าเทียม ในแบบที่ผู้หญิงสมัยนี้ยึดถือกันด้วย หากเธอปฏิเสธอะไร คุณก็ไม่ควรคะยั้นคะยอ โดยเรามีตัวอย่างกรณีของธรรมเนียมที่อาจล้าสมัยไปแล้ว ดังนี้:  เอื้อมมือไปคว้าบิลมา ตอนจ่ายค่าอาหาร ถอดเสื้อคลุมให้เธอ ยืนขึ้น เวลาเธอขอตัวลุกออกจากโต๊ะ เชิญให้เธอนั่งเก้าอี้คุณแทน พยายามมองหาและหยิบยื่นความช่วยเหลือเสมอ เช่น ดันประตูค้างไว้เผื่อคนข้างหลังด้วย ช่วยคนถือของพะรุงพะรังไปส่งที่รถ แต่อย่าทำอะไรเกินกำลังจนอาจส่งผลให้ตัวเองบาดเจ็บ (เช่น หากคุณกำลังถือของเยอะแยะมากมาย ก็ไม่จำเป็นต้องเปิดหรือดันประตูให้ใคร) สิ่งสำคัญ คือ การให้เกียรติต่างหาก สุภาพบุรุษตัวจริงไม่ใช่แค่การเอาใจแต่ผู้หญิงและเมินเฉยคนอื่นๆ แต่มันคือการทำดีเข้าหาผู้คนในสังคมอย่างเท่าเทียม ไม่ใช่แค่คนที่คุณอยากไปออกเดทด้วยเท่านั้น  พยายามสังเกตคนที่อาจต้องการความช่วยเหลือ แต่ไม่กล้าบอกกล่าว  ผู้ชายที่ถือถาดกาแฟมา อาจต้องการให้คุณช่วยเปิดประตูให้ แต่เขาอาจไม่เอ่ยปากร้องขอ เตรียมคำถามทักทายประจำวัน และคำพูดแสดงน้ำใจเอาไว้เสมอ เช่น “เป็นยังไงบ้างครับวันนี้?” “ให้ผมช่วยอะไรไหม?” “ให้ผมช่วยแล้วกันนะ” หรือ “เดี่ยวผมจัดการให้” พยายามพูดให้ช้าและตั้งใจสักนิด หาโอกาสพูดจาปราศรัยกับคนอื่นอย่างสุภาพเสมอ ไม่ว่าคุณจะกำลังเร่งรีบทำอะไรอยู่ก็ตาม จะพูดกับเพื่อนบ้าน หรือเพื่อนร่วมงาน ก็ควรมีรอยยิ้มเป็นมิตรนิดนึง เพื่อซักถามสารทุกข์สุกดิบกัน สุภาพบุรุษต้องพยายามใส่ใจผู้อื่น ไม่ใช่เร่งรีบแบบขอไปที   ความสามารถในการสนทนากับผู้อื่น เป็นสัญลักษณ์ของรสนิยมและการมีวุฒิภาวะ ซึ่งเป็นหัวใจสำคัญของการเป็นสุภาพบุรุษ หากมันยากที่จะยับยั้งตัวเอง ก็พยายามใช้คำพูดและน้ำเสียงที่นุ่มนวลลงนิดนึง อย่าสบถ อย่าหยาบ อย่าเถื่อน พฤติกรรมดังกล่าวไม่ใช่วิถีของสุภาพบุรุษ หากคุณเผลอทำลงไปแล้ว ก็ควรขอโทษและพยายามป้องกันไม่ให้เกิดขึ้นอีก หากคุณอยู่ในสถานการณ์ที่กระตุ้นอารมณ์ให้อยากสบถ เช่น เชียร์กีฬา หรือกำลังขับรถ  พยายามระมัดระวังตัวเองเป็นพิเศษ เพื่อให้ลงเอยด้วยดีแบบสุภาพบุรุษ  นอกจากการสบถแล้ว คุณยังควรระวังคำพูดลามกหยาบคายต่างๆ จำไว้ว่า คำพูดที่อาจดูตลกและสะใจคุณกับเพื่อนๆ อาจจะไม่เหมาะสมกับผู้หญิงที่คุณกำลังเดทอยู่ก็ได้ คุณสามารถบอกเล่าเกี่ยวกับตัวเองพอหอมปากหอมคอ เพื่อให้อีกฝ่ายรู้จักคุณ แต่คุณควรชั่งใจในการเล่าเรื่องราวเชิงลึกของตัวเอง นอกจากจะเป็นการสนทนาที่มีมารยาทแล้ว มันยังทำให้คุณดูลึกลับน่าค้นหา ซึ่งผู้หญิงมักมองว่าเป็นเสน่ห์ดึงดูด พยายามติดตามเรื่องทั่วๆ ไปอย่างดนตรี กีฬา และการเมือง เพื่อจะได้สนทนาอย่างชาญฉลาด แต่พยายามเลือกหัวข้อที่คุณเองมีความสนใจใคร่รู้อยู่แล้ว พยายามซักถามเกี่ยวกับความสนใจ งานอดิเรก และแผนการอนาคตของผู้อื่น สื่อให้พวกเขารู้ว่า คุณใส่ใจพวกเขามากกว่าตัวเอง พยายามดูทิศทางลมเสียก่อนที่จะพูดเรื่องการเมือง และหากอีกฝ่ายพูดขึ้นมาก่อน คุณก็ควรวางใจให้เป็นกลาง การยักไหล่หรือเออออห่อหมกตามไป ก็เป็นวิธีที่ดี สุภาพบุรุษไม่จำเป็นต้องทำให้ใครรู้สึกแย่ คุณสามารถพยายามคล้อยตามอีกฝ่ายได้ ดีกว่าจะไปพยายามพิสูจน์ว่าตัวเองถูกและอีกฝ่ายไม่รู้จริง คุณไม่จำเป็นต้องหักหน้าใครเพื่อสร้างความประทับใจให้ผู้หญิง สิ่งที่น่าประทับใจมากกว่า คือความสามารถในการเข้ากับทุกคนได้ จำไว้เสมอว่า คุณต้องรู้จักอีกฝ่ายพอสมควร เรื่องที่ดูตลกสำหรับคนชั้นกลาง อาจจะกร่อยเมื่อคุณเล่าให้คนชั้นสูงฟัง พยายามใส่ใจต่อความต้องการและความสนใจของผู้อื่น สุภาพบุรุษไม่ใช่แค่ทำดีและสุภาพกับผู้หญิงเท่านั้น แต่ยังต้องให้เกียรติผู้ชายด้วยกัน คนแก่ รวมถึงเด็กด้วย สุภาพบุรุษตัวจริงต้องไม่เลือกที่รักมักที่ชัง แต่ต้องให้เกียรติและทำดีต่อทุกคนที่คู่ควร เช่น เว้นระยะสักนิดเวลายืนพูดกับใครๆ อย่าเกาะไหล่คนที่ไม่สนิท และไม่ถามเรื่องส่วนตัวมากไป หัวใจสำคัญคือการทำให้อีกฝ่ายรู้สึกดีและไม่อึดอัด ไม่เหมือนเวลาที่พวกเขาได้รับการปฏิบัติแย่ๆ  ทักทายทุกคนเวลาที่คุณเดินผ่าน ไถ่ถามสารทุกข์สุกดิบ และหลีกทางเวลาพวกเขาต้องการความเป็นส่วนตัว อย่าพูดเสียงดังหรือจ้อมากเกินไป เวลาอยู่ในที่สาธารณะ หรือแม้แต่ในบ้านตัวเอง โดยไม่เกรงใจเพื่อนบ้าน การทำตัวเหมือนโลกทั้งใบเป็นของคุณคนเดียว มันเป็นการไม่ให้เกียรติผู้อื่น พยายามเคี้ยวอาหารแบบหุบปาก เพื่อให้เกียรติเพื่อนร่วมโต๊ะ สถานการณ์บางอย่างเช่น การป้องกันตัวหรือการปกป้องผู้อื่น อาจจะพออนุโลมได้ แต่ปกติแล้ว มันมักไม่เกิดกรณีเช่นนั้นบ่อยนักหรอก   จำไว้ว่า: "สุภาพ-บุรุษ" แปลตรงตัวหมายถึง การเป็นบุรุษผู้แก้ปัญหาด้วยวิธีที่สุภาพ ไม่ใช้กำลังหรือความรุนแรง การเดินหนีออกจากสถานการณ์ดังกล่าว หรือโทรแจ้งตำรวจ เป็นวิธีที่ฉลาดกว่ากันเยอะ เทคนิคการป้องกันตัว (หรือศิลปะการป้องกันตัว) มักย้ำเสมอว่า ให้การใช้กำลังเป็นทางออกสุดท้าย พยายามทำดีกับเธอทุกครั้งที่อยู่ด้วยกัน หากเธอถือของอะไรมา พยายามคว้ามาช่วยถือตอนที่เธอวางมันลง และพยายามทำให้เธอรู้ว่าคุณอยากช่วยเสมอ โดยอาจพูดว่า “ให้ผมช่วยถือนะ” ไม่ว่าของสิ่งนั้นจะเป็นอะไร จำไว้ว่า ความเห็นแก่ตัวนั้นไม่มีเสน่ห์เลย หากคุณกำลังดูโทรทัศนด้วยกันและรู้สึกว่าเธอชอบรายการดังกล่าว ก็อย่าเปลี่ยนช่อง เธอจะซาบซึ้งใจเกินคาด  อย่างไรก็ดี คุณต้องระวังไม่ให้เธอรู้สึกเหมือนเป็นเด็ก หรือทำราวกับว่าเธอต้องการความช่วยเหลือไปหมดทุกเรื่อง พยายามจดไว้ว่าเรื่องใดที่เธอไม่ชอบ เช่น หากเธอไม่ชอบให้คุณช่วยถือของ คุณก็ควรจะยั้งเอาไว้ และคอยช่วยเหลือเฉพาะในเรื่องที่เธอร้องขอเท่านั้น เป็นเรื่องที่ดี หากคุณมีดอกไม้หรือการ์ดอวยพรไปให้เธอบ่อยๆ ไม่ใช่เฉพาะวันเทศกาล ราคาและความอลังการไม่ใช่ประเด็น มันอยู่ที่ความตั้งใจ ที่จริงแล้ว กุหลาบสักดอก กระดาษโน้ตบอกรักเสียบไว้ที่หมอน หนังสือที่เธอหาอ่านมานาน หรือการจูบอย่างดูดดื่ม สิ่งเหล่านี้สามารถทำให้เธอปลื้มไปได้ทั้งวันแล้ว ของขวัญเล็กๆ น้อยๆ เหล่านั้น จะช่วยย้ำเตือนให้เธอรู้ว่า คุณมีเธออยู่ในใจเสมอ และคุณก็พร้อมจะทำบางสิ่งให้ ขอแค่เธอมีความสุข  ดอกไม้กับขนมหวานอาจถูกใจคนรักคุณ แต่ของที่คุณพิถีพิถันเลือกเป็นการส่วนตัว ย่อมดียิ่งกว่า เช่น ตั๋วละครเวทีเรื่องที่เธออยากดู ของที่ระลึกที่มีแกะสลักชื่อเธอไว้ ซื้อจากร้านที่คุณต้องแอบไป หรือโปสเตอร์ที่เป็นภาพแทนใจคุณกับเธอ สิ่งเหล่านี้ช่วยให้เธอรับรู้ได้ว่า คุณมีความเอาใจใส่ ไม่ใช่แค่จำวิธีการโรแมนติกจากที่ไหนมา หากคุณชอบแฟนของคุณจริงๆ ก็ควรสื่อผ่านสัมผัสกายบ้าง หากอยู่ในที่สาธารณะ จูงมือเธอและโอบไหล่เธอไว้ หรือจุ๊บแก้มเธอตามที่คุณต้องการ หากอยู่กันสองต่อสอง คุณสามารถทำให้ลึกซึ้งขึ้นได้อีก เช่น จุมพิตที่ต้นคอของเธอ ลูบไล้แผ่นหลังและต้นขา ขอแค่เธอเต็มใจให้ทำ การเป็นสุภาพบุรุษตัวจริง คุณควรโหมโรงอย่างช้าๆ และรอจนกว่าเธอจะพร้อมให้รุกขั้นต่อไป  สุภาพบุรุษตัวจริงจะภูมิใจเวลาปรากฏตัวพร้อมแฟน และยินดีที่จะแสดงออกซึ่งความรัก ต่อให้อยู่ต่อหน้าเพื่อนๆ ก็ตาม อย่าปล่อยมือเธอเพียงเพราะเพื่อนคู่หูคุณอยู่ด้วย อย่างไรก็ตาม การเล่นบทรักกับแฟนต่อหน้าคนอื่นๆ ก็ไม่ใช่เรื่องที่ควรทำ ไม่ใช่ให้คุณไปชกหน้าใครที่มองเธอตามปกติวิสัย แต่หากคนไหนมองเธออย่างไม่สุภาพ หรือล่วงเกินเธอ คุณควรออกตัวสักนิด โอบไหล่เธอและเอาตัวไปกันเธอไว้ หรือเดินไปและช่วยเธอพูดกับคู่กรณี การทำเช่นนี้เป็นการสื่อให้อีกฝ่ายรู้ว่า พวกคุณอยู่ข้างเดียวกันและใครต้องการหาเรื่อง จะต้องมีเรื่องกับคุณด้วย สุภาพบุรุษต้องไม่ปล่อยให้แฟนถูกล่วงเกินหรือใช้วาจาจาบจ้วง  คุณไม่ควรท้าต่อยหรือใช้คำด่าพ่นใส่คู่กรณี แต่คุณควรหาทางออกที่ดีและมีชั้นเชิงกว่า ในการผลักไสคู่กรณีออกไป หากคุณต้องการเป็นสุภาพบุรุษตัวจริง ก็ไม่ควรพูดอะไรแง่ลบเกี่ยวกับผู้หญิงที่คุณกำลังเดท ให้เพื่อนๆ คุณฟัง คุณอาจคิดว่ามันเท่ในการตำหนิเธอให้เพื่อนฟัง หรือทำเหมือนไม่ค่อยให้ความสำคัญกับเธอ แต่มันเป็นพฤติกรรมที่เสื่อมและขาดความเคารพให้เกียรติ ซึ่งส่งผลเสียต่อแฟนคุณเอง แถมยังทำให้คุณดูน่าสมเพชด้วย การพูดถึงแฟนให้เพื่อนฟัง ควรจะเป็นกรณีที่คุณต้องการคำแนะนำบางอย่าง หรือต้องการชื่นชมเธอเท่านั้น  กุญแจสำคัญของการเป็นสุภาพบุรุษ คือ ให้เกียรติกับทุกคน ไม่มีอะไรแย่ไปกว่าการเล่าเรื่องลับส่วนตัวของคุณสองคนให้คนอื่นฟัง เพียงเพราะต้องการให้พวกเขาหัวเราะ อีกเรื่องที่คุณไม่ควรเล่าให้เพื่อนฟังในฐานะสุภาพบุรุษ ก็คือเรื่องเป้าหมายการพาคู่เดทของคุณขึ้นเตียงนั่นเอง การเล่าว่า ในที่สุดคุณก็ได้ขึ้นสวรรค์กับเธอ หรือเรื่องลีลาบนเตียง หรือลีลาการจูบของเธอ ไม่ใช่เรื่องที่สุภาพบุรุษทำกัน เรื่องเหล่านี้ควรรู้กันแค่คุณสองคนเท่านั้น ซึ่งการที่คุณเล่าให้ผู้อื่นฟังรายละเอียดทั้งหมดของเรื่องบนเตียง เป็นสิ่งเลวร้ายที่สุดที่คุณจะทำกับฝ่ายหญิงได้เลยทีเดียว ไม่ว่าคุณจะคบหากันมานาน หรือเพิ่งจะผ่านมาไม่กี่เดท คุณควรจะเก็บเรื่องบนเตียงไว้กับตัว เพราะถ้าเธอรู้ว่าคุณเล่าให้ใครฟังล่ะก็ เธอเดือดแน่ และคุณก็จะถูกตราหน้าว่า เป็นพวกชอบประจานแฟน สุภาพบุรุษตัวจริงย่อมรู้ข้อจำกัดของผู้หญิง และให้ความเคารพในจุดนั้น หากเธอไม่พร้อมที่จะนอนกับคุณ หรือไม่พร้อมที่จะใกล้ชิดไปกว่านี้ ก่อนที่จะมีการผูกมัดอย่างเป็นทางการ หรือแต่งงานกันเสียก่อน คุณก็ควรเคารพการตัดสินใจของเธอ แทนที่จะฝืนใจให้เธอทำเกินเลย การมีสัมพันธ์ลึกซึ้งหรือเพศสัมพันธ์ อาจเป็นเรื่องธรรมดาสำหรับคุณ แต่ผู้หญิงแต่ละคนมีลิมิตและค่านิยมต่างกันในเรื่องความรักนวลสงวนตัว อย่าบังคับให้เธอทำในสิ่งที่เธอไม่อยากทำ และอย่าทำให้เธอรู้สึกผิดที่ยืนกรานในจุดยืนของตัวเอง สุภาพบุรุษตัวจริงจะให้ผู้หญิงเป็นฝ่ายเลือกว่า ต้องการจะสานต่อความสัมพันธ์ไปถึงระดับใด และไม่พยายามทำให้เธอรู้สึกผิด เพียงเพราะไม่ยอมทำตามที่เขาต้องการ สุภาพบุรุษยังเอาใจใส่รับฟัง และมีความอดทนรอฝ่ายหญิงได้ หากเธอมีค่ากับเขาจริงๆ
รักษาสุขอนามัยที่ดี. สวมเสื้อผ้าที่ดูดี. แต่งองค์ทรงเครื่องให้เนี้ยบ. จับมืออย่างหนักแน่น. หลีกเลี่ยงพฤติกรรมก้าวร้าวในที่สาธารณะ. ผู้หญิงคู่ควรต่อการให้เกียรติ. ใช้พฤติกรรมที่ให้เกียรติ. เวลาเดินอยู่ริมถนนกับเธอ คุณควรเดินฝั่งที่ติดกับถนน. หลีกเลี่ยงการพูดคุยในหัวข้อที่เธอไม่มีความสนใจ. อย่าดูถูกฝ่ายหญิง. ให้เกียรติ เวลาจะแยกย้ายกลับบ้าน. ปฏิบัติตามธรรมเนียมอย่างรอบคอบ. ช่วยเหลือคนรอบข้าง. สนทนาด้วยถ้อยคำสุภาพ. ห้ามด่าด้วยประการทั้งปวง. อย่าพูดถึงตัวเองมากเกินไป. หลีกเลี่ยงการพูดเรื่องที่ทำให้อึดอัด. ปฏิบัติต่อทุกคนอย่างให้เกียรติ. อย่ารุกล้ำร่างกายผู้อื่น. ละอัตตา. ให้ของขวัญแบบที่เธอไม่คาดคิด. แสดงความรักให้มากๆ. ออกตัวปกป้องแฟน. อย่าพูดถึงแฟนคุณให้เพื่อนฟังในแง่ลบ. อย่าบอกเรื่องส่วนตัวของเธอให้ใครฟังเช่นกัน. อย่าบังคับให้เธอทำสิ่งที่ไม่เต็มใจ.
https://www.wikihow.com/Be-a-Gentleman https://www.wikihow.com/Be-a-Gentleman https://www.wikihow.com/Be-a-Gentleman https://www.wikihow.com/Be-a-Gentleman
Being Presentable Being Courteous to Women Being Polite Being a Gentleman to Your Girlfriend